CELEX: 62019TN0826
Language: el
Date: 2019-12-04 00:00:00
Title: Υπόθεση T-826/19: Προσφυγή της 4ης Δεκεμβρίου 2019 – Tazzetti κατά Επιτροπής

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/85
            
         
      Προσφυγή της 4ης Δεκεμβρίου 2019 – Tazzetti κατά Επιτροπής
      (Υπόθεση T-826/19)
      (2020/C 45/70)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Tazzetti, SA (Μαδρίτη, Ισπανία) (εκπρόσωποι: M. Condinanzi, E. Ferrero και C. Vivani, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κηρύξει άκυρες τις προσβαλλόμενες αποφάσεις, αφού διαπιστώσει την έλλειψη νομιμότητάς τους, και, εάν χρειαστεί, να διατάξει τη μη εφαρμογή του κανονισμού εφαρμογής (ΕΕ) 2019/661, ιδίως του άρθρου 7,
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Με την υπό κρίση προσφυγή ζητείται η ακύρωση της απόφασης (σημειώματος) της Ευρωπαϊκής Επιτροπής της 30ής Σεπτεμβρίου 2019 ARES (2019) 6048224 που απευθύνεται στην Tazzetti SA, της απόφασης (σημειώματος) της Ευρωπαϊκής Επιτροπής της 27ης Σεπτεμβρίου 2019 ARES (2019) 6014426 που απευθύνεται στην Tazzetti S.p.A., της απόφασης (σημειώματος) της Ευρωπαϊκής Επιτροπής της 27ης Σεπτεμβρίου 2019 ARES (2019) 6024220 που απευθύνεται στην Tazzetti S.p.A., καθώς και τυχόν μεταγενέστερων πράξεων, και, εάν χρειαστεί, και κατόπιν διαπιστώσεως της έλλειψης νομιμότητας, βάσει του άρθρου 277 ΣΛΕΕ, του εκτελεστικού κανονισμού (ΕΕ) 2019/661 της Επιτροπής της 25ης Απριλίου 2019 για την εξασφάλιση της ομαλής λειτουργίας του ηλεκτρονικού μητρώου για τις ποσοστώσεις που αφορούν τη διάθεση υδροφθορανθράκων στην αγορά (EE L 112/11 της 26ης Απριλίου 2019), και ιδίως του άρθρου 7 αυτού, καθώς και να κηρυχθούν ανεφάρμοστες και, ως εκ τούτου, να ακυρωθούν οι ως άνω αναφερόμενες αποφάσεις οι οποίες είχαν εκδοθεί κατ’ εφαρμογή του ίδιου κανονισμού.
      Οι λόγοι και τα κύρια επιχειρήματα είναι παρεμφερή με εκείνα που προβλήθηκαν στο πλαίσιο της υποθέσεως T-825/19, Tazzetti κατά Επιτροπής.